Reksema

Reksema () vai Ureksama () ir lielpilsēta Velsā, Apvienotajā Karalistē, Reksemas grāfistes boro administratīvais centrs un lielākā apdzīvotā vieta. Atrodas Velsas ziemeļaustrumos Kluidas ceremoniālajā grāfistē  no Velsas galvaspilsētas Kārdifas un  no valsts galvaspilsētas Londonas. Nozīmīgs Velsas ziemeļdaļas rūpnieciskais, administratīvais un izglītības centrs.

 Vēsture 
Tiek uzskatīts, ka pilsēta dibināta 8. gadsimtā kā viens no Mersijas priekšposteņiem Velsas pierobežā. 11. gadsimtā to atkaroja Povīsas velsiešu valdnieki un kā tās daļa tā minēta Pastardienas grāmatā 1086. gadā. Reksema attīstījās kā tirdzniecības, amatniecības un administratīvais centrs. 17. gadsimtā tā bija Velsas lielākā apdzīvotā vieta.Powell, Nia (2005). "Do numbers count? Towns in early modern Wales". Urban History.

Rūpnieciskās revolūcijas laikā 18. gadsimta vidū Reksema attīstījās kā metalurģijas un kalnrūpniecības centrs un līdz 19. gadsimta otrajai pusei tās iedzīvotāju skaits bija izaudzis līdz 11 tūkstošiem. 20. gadsimtā kalnrūpniecība panīka un pēdējās akmeņogļu raktuves slēdza 1986. gadā. Reksemā, tāpat kā citās Lielbritānijas industriālajās pilsētās, bija augsts bezdarbs un jaunu investīciju trūkums. Mūsdienās pilsētā atīstīta elektrotehniskā ražošana, finanšu un pakalpojumu sfēra.

2022. gada pirmajā septembrī sakarā ar karalienes Elizabetes II valdīšanas platīna jubileju Reksemai piešķīra lielpilsētas statusu, bet statusa turētājs ir grāfistes boro."Crown Office | The Gazette". www.thegazette.co.uk.

 Sports 
Pilsētā bāzējas Velsas vecākais profesionālais futbola klubs Wrexham A.F.C., kas spēlē (2024) Anglijas EFL League One. Reksemā bāzējas arī profesionāls regbija-13 klubs North Wales Crusaders, kas spēlē pēc spēka trešajā Anglijas līgā.

 Atsauces 

 Ārējās saites 

Kategorija:Velsas pilsētas